สอบถามคะ ลูกสาวอายุ1ปี5เดือน มีตุ่มใสๆ เป็นทั้งแบบใสมีน้ำและยังไม่มีน้ำ น้องคันมากคะ อยากรู้ว่าน้องเป็นอะไรคะ
สวัสดีค่ะ สาเหตุของการเกิดผื่นที่เป็นตุ่มน้ำใสทั่วตัว ได้แก่1. การติดเชื้อไวรัสที่ทำให้เกิดโรคอีสุกอีใสซึ่งมักจะมีอาการของไข้ หรือตัวร้อนนำมาก่อน บางรายอาจมีอ่อนเพลีย เบื่ออาหาร เจ็บคอร่วมด้วย อาการจะเป็น 1-2 วัน ต่อมาผื่นจะขึ้นทั่วตัว รวมถึงใบหน้า โดยจะเริ่มจากการเป็นผื่นเม็ดสีแดงก่อน มักมีอาการคัน ต่อมาผื่นจะกลายเป็นน้ำขุ่น เป็นอยู่ประมาณ 3-6 วัน ก่อนจะเกิดการตกสะเก็ดในเวลาต่อมา และสะเก็ดก็จะค่อยๆ ลอกจางหายไปภายในระยะเวลา 2-3 สัปดาห์ โดยไม่กลายเป็นแผลเป็น2. ผื่นผิวหนังอักเสบ (eczema) โดยระยะแรกจะมีผื่นแดงคัน ผิวหนังรอบๆ ผื่นบวม ต่อมาอาจกลายเป็นตุ่มน้ำใส เมื่อตุ่มน้ำแตกออกจะแห้งแล้วกลายเป็นสะเก็ด สามารถเกิดได้กับผิวหนังทุกส่วนของร่างกาย อาจเกิดตำแหน่งเดียวหรือหลายตำแหน่งพร้อมกัน สาเหตุอาจเกิดจากการแพ้สารเคมีบางอย่าง เรียกว่า ผื่นแพ้สัมผัส(allergic contact dermatitis) หรือเป็นโรคผิวหนังอักเสบชนิด seborrheic dermatitis3. การติดเชื้อแบคทีเรียบางชนิด ก็ทำให้เป็นผื่นที่เป็นตุ่มน้ำใสในระยะแรกได้ โดยต่อมาจะกลายเป็นตุ่มหนอง ผิวหนังบริเวณรอบๆ จะบวมแดงอักเสบ มักมีอาการไข้สูงร่วมด้วยแนะนำให้ไปพบแพทย์เพื่อตรวจว่าเป็นลักษณะของโรคอีสุกอีใสหรือไม่ค่ะ เพื่อจะได้ป้องกันการแพร่เชื้อไปสู่ผู้อื่น และจะได้ไม่ต้องฉีดวัคซีนป้องกันอีสุกอีใสอีกในอนาคตค่ะในเบื้องต้นหากน้องมีอาการคันมาก แนะนำให้ทานยากลุ่มแก้แพ้แก้คันชนิดน้ำสำหรับเด็ก เช่นไฮดรอกไซซีน (hydroxyzine), chlorpheniramine (CPM) เป็นต้น